Muhammadu Gambo Jimeta (An haife shi a 15 ga watan Afrilun 1937 - 21 Janairu 2021) ya kasance tsohon Sufeto Janar na ’Yan Sandan Najeriya . An nada shi a 1986 don ya gaji Etim Inyang sannan Aliyu Attah ya gaje shi a 1990. Ya kuma kasance mai ba Shugaban Najeriya shawara kan harkokin tsaro Ibrahim Babangida . An haife shi a Jimeta a ranar 15 ga watan Afrilu a 1937. Gambo kamar yadda aka fi sani da shi, ya halarci Makarantar Firamare ta Jimeta (1947-49) da Yola Middle School (1950–55) don karatun sa na farko. Bayan haka, ya tafi makarantar sakandaren lardin Bauchi (1956–58) da Kwalejin Gwamnati ta Keffi (1958 - 1959), kafin ya halarci Kwalejin ’Yan sanda ta Najeriya da ke Kaduna (1959) da Kwalejin’ Yan sanda da ke Ikeja (1959). Ya kuma halarci Makarantar Horar da 'Yan Sanda, Wakefield,UK (1962), Bramhill Police College UK (1963), International Police Academy, Washington DC, USA (1980) da National Police Academy, Alkahira, Egypt.